Nashrudin Elias

Pembabitan awal dalam bidang muzik

Memulakan kariernya sebagai penyanyi bersama kumpulan Lefthanded yang ditubuhkan pada tahun 1979. Nash sempat menghasilkan empat buah album bersama Lefthanded sebelum mengundurkan diri pada tahun 1990.

Kerjaya solo

Datuk Nash kemudiannya meneruskan kerjaya sebagai penyanyi solo. Album solo pertamanya berjudul Nash memuatkan lagu Pada Syurga Di Wajahmu meletup di pasaran pada tahun 1992 dan mengangkat nama beliau sebagai pemenang Juara Lagu 1992. 
Pada tahun berikutnya album solo kedua menyusul dengan judul Nash 1993 menampilkan lagu Zahir Tak Terucap. Menarik tentang Datuk Nash, beliau bukan saja merupakan lagenda rock tanah air malah turut berkebolehan menyanyikan lagu-lagu berirama tradisional seperti asli dan zapin. Antara lagu tradisional yang pernah dinyanyikan beliau ialah Asli, Ya Maulana dan Masa. 
Beliau menghasilkan satu lagi album solo pada tahun 1994.

Reunion bersama Lefthanded

Pada tahun 1998 Datuk Nash kembali menjadi vokalis Lefthanded dan menghasilkan dua lagi album.  
Tahun 2003 merupakan tahun di mana Datuk Nash dan Lefhanded mengadakan reunion dan bergerak aktif semula dalam menjayakan konsert di mana-mana. Datuk Nash pula selalu membuat persembahan secara solo di seluruh negara. Ini membuktikan bahawa Datuk Nash merupakan seorang lagenda rock yang diminati ramai. Datuk Nash dan Lefthanded kini dilihat agak kerap membuat konsert bersama kumpulan MAY yang mempunyai vokalis yang amat mantap vokalnya iaitu Mus.

Bidang lakonan

Datuk Nash juga turut mencuba bakat dalam bidang lakonan. Sebagai permulaan beliau muncul sebagai pelakon undangan dalam filem Rozana Cinta '87, pada Kemudian beliau membintangi filem Memori pada tahun 1991, memegang watak sebagai Helmi. Beliau juga pernah berlakon dalam drama Si Gagah arahan Harun Salim Bachik. Pada tahun 2012, beliau muncul dalam filem Aku, Kau dan Dia bersama Remy Ishak menjadi penjual kedai alat muzik. Beliau pernah berlakon dalam drama bersiri Tanah Kubur dalam episod "Anak Angkat" bersama Nasir Bilal Khan. Beliau juga berlakon dalam drama bersiri Roda-Roda Kuala Lumpur memegang watak sebagai Sarjan Malik.
Pada tahun 2005 beliau muncul sebagai undangan dalam filem Rock.

Keluarga

Beliau pernah berkahwin dengan Hayati Mohd Yusuf dan mempunyai empat orang anak iaitu Fareena Nasha (sudah berumahtangga dan mempunyai dua anak), Najeeha Nasha, Mohamed Shameer Nasha dan Jasmen Hanis Nasha. Bagaimanapun jodoh mereka tidak panjang apabila berpisah pada tahun 1998.
Pada 16 November 2006 beliau berkahwin dengan Sosilawati Lawiya, seorang pengusaha produk kecantikan terkenal tetapi berpisah pada 2009. 
Beliau juga merupakan bekas YDP PIBG Sekolah Menengah Seksyen 7, Shah Alam.

Nash 1993 (1993)

01.Zahir Tak Terucap (
Din/Saari Amri
Music Factory Sdn Bhd
BMG Music Publishing Sdn Bhd)
02.Ya Maulana (
Jay Jay/S.Amin Shahab
Dunia Muzik WEA/Luncai Emas)
03.Warkah Terakhir (
Ramli Sarip
Dunia Muzik WEA)
04.Segitiga Bermuda (
Pat
Pustaka Muzik EMI Sdn Bhd)
05.Nur Hidayah (
Nash/Azam Dungun
Dunia Muzik WEA/Luncai Emas)
01.Juvana (
Pak Pandir
Pustaka Muzik EMI Sdn Bhd)
02.Tak Mungkin Terjadi (
Ramli Sarip/S.Amin Shahab
Dunia Muzik WEA/Luncai Emas)
03.Selamat Pagi Dunia (
Ramli Sarip
Dunia Muzik WEA)
04.Kalut (
Jay Jay/Nash
Dunia Muzik WEA)
05.Tiada Lagi Kidungmu[duet Shanty Rein] (
Arie Wibowo)

Asli (1994)

01.Asli (
Awang BPR/S. Amin Shahab)
02.1 + 1 = ? (Belum Tentu Dua) (
Jay Jay/Nurbisa)
03.Rindu Yang Sangsi (
M. Nasir/Keon)
04.Jaringan Api (
Jay Jay/Rosli Ali)
05.Suara Terindah (
Saari Amri)
06.Benarkah Kekasih (
Jay Jay/S. Amin Shahab)
07.Bellarinea (
L.Y/Baiduri)
08.Intipati Hidup (
Jay Jay/Azam Dungun)
09.Kicau (
Yusri/Azam Dungun)
10.Kemuncak Khayalan (
M. Nasir/Nurbisa)

Anugerah

Darjah Jaksa Naning Melaka (D.J.N.M), yang membawa gelaran Datuk dari Kerajaan Naning, pada 8 Mei 2014.